Document ID: 32000D0245

Odločba Komisije
z dne 2. februarja 2000
o postopkih potrjevanja skladnosti gradbenih proizvodov v skladu s členom 20(4) Direktive Sveta 89/106/EGS v zvezi s proizvodi iz ravnega stekla, profiliranega stekla in steklenih zidakov
(notificirana pod dokumentno številko K(1999) 5016)
(Besedilo velja za EGP)
(2000/245/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta 93/68/EGS [2], in zlasti člena 13(4) Direktive,
ob upoštevanju naslednjega:
(1) Komisija mora med dvema postopkoma za potrjevanje skladnosti po členu 13(3) Direktive Sveta 89/106/EGS izbrati "najmanj zahteven postopek, ki je skladen z varnostnimi zahtevami"; to pomeni, da je treba odločiti, ali je za nek proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je zaradi izpolnjevanja meril iz člena 13(4) potrebno vključiti priglašen certifikacijski organ.
(2) Člen 13(4) zahteva, da mora biti tako določen postopek naveden v mandatih in v tehničnih specifikacijah; zato je zaželena opredelitev koncepta proizvodov ali družine proizvodov, kakršen je uporabljen v mandatih in tehničnih specifikacijah.
(3) Postopka iz člena 13(3) sta podrobno opisana v Prilogi III k Direktivi 89/106/EGS; zato je treba za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost.
(4) Postopek iz člena 13(3)(a) je v skladu s sistemi, določenimi v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III. Postopek iz točke (b) člena 13(3) je v skladu s sistemom, določenim v točki (i) oddelka 2 Priloge III in v prvi možnosti, s stalnim nadzorom, točke (ii) oddelka 2 Priloge III.
(5) Ukrepi iz te odločbe niso v skladu z mnenjem Stalnega odbora za gradbeništvo.
(6) Odločba je bila predložena Svetu, ki se ni odzval v trimesečnem roku, predvidenem v Direktivi 89/106/EGS. Predlagani ukrep torej sprejme Komisija -
SPREJELA NASLEDNJO ODLOČBO:
Člen 1
Skladnost proizvodov in družin proizvodov, navedenih v Prilogi I, se potrjuje po postopku, po katerem je za sistem kontrole proizvodnje, s katerim se zagotavlja skladnost proizvoda z ustreznimi tehničnimi specifikacijami, odgovoren izključno proizvajalec.
Člen 2
Skladnost proizvodov, navedenih v Prilogi II, se potrjuje po postopku, po katerem je, poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi priglašen certifikacijski organ.
Člen 3
Postopek potrjevanja skladnosti, določen v Prilogi III, se navede v mandatih za usklajene standarde.
Člen 4
Ta odločba je naslovljena na države članice.
V Bruslju, 2. februarja 2000

Labels: 3
7
1